CELEX: 32021D2111
Language: lv
Date: 2021-11-25 00:00:00
Title: Padomes Lēmums (ES) 2021/2111 (2021. gada 25. novembris) par nostāju, kas Eiropas Savienības vārdā saskaņā ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, jāieņem attiecībā uz Zivsaimniecības darba grupas izveidi un tās reglamenta pieņemšanu

1.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 429/146
               
            
         PADOMES LĒMUMS (ES) 2021/2111
         (2021. gada 25. novembris)
         par nostāju, kas Eiropas Savienības vārdā saskaņā ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, jāieņem attiecībā uz Zivsaimniecības darba grupas izveidi un tās reglamenta pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Padome 2021. gada 29. aprīlī pieņēma Lēmumu (ES) 2021/689 (1) par to, lai noslēgtu Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (2) (“Tirdzniecības un sadarbības nolīgums”). Tirdzniecības un sadarbības nolīgums stājās spēkā 2021. gada 1. maijā.
                  
               
                     (2)
                  
                  
                     Ar Tirdzniecības un sadarbības nolīguma 8. panta 1. punkta q) apakšpunktu ir izveidota Specializētā zvejniecības komiteja. Tās pilnvaras ir noteiktas Tirdzniecības un sadarbības nolīguma 8. panta 4. punktā. Specializētās zvejniecības komitejas uzdevumi un kompetences jomas neizsmeļošā veidā ir uzskaitīti Tirdzniecības un sadarbības nolīguma 508. pantā.
                  
               
                     (3)
                  
                  
                     Tirdzniecības un sadarbības nolīguma 8. panta 4. punkta f) apakšpunkts pilnvaro Specializēto zvejniecības komiteju izveidot, uzraudzīt, koordinēt un likvidēt darba grupas. Ievērojot Tirdzniecības un sadarbības nolīguma 9. panta 2. punktu ikviena izveidotā darba grupa komitejas uzraudzībā palīdz tai komitejai veikt tās uzdevumus un jo īpaši sagatavo minētās komitejas darbu un pilda jebkurus uzdevumus, ko darba grupai uzticējusi minētā komiteja. Tirdzniecības un sadarbības nolīguma 9. panta 4. punktā ir paredzēts, ka ikviena izveidotā darba grupa nosaka savu reglamentu, sanāksmju grafiku un darba kārtību, savstarpēji vienojoties.
                  
               
                     (4)
                  
                  
                     Padome 2021. gada 5. oktobrī pieņēma Lēmumu (ES) 2021/1765 (3) par nostāju, kas Savienības vārdā 2021.–2026. gada periodam jāieņem Specializētajā zvejniecības komitejā. Minētais lēmums skar attiecīgās komitejas darba grupu uzraudzību un koordinēšanu, bet neskar to izveidi un likvidēšanu.
                  
               
                     (5)
                  
                  
                     Ievērojot Tirdzniecības un sadarbības nolīguma 8. panta 4. punkta f) apakšpunktu, ir lietderīgi, ka Specializētā zvejniecības komiteja izveido darba grupu, kas darbojas tās pakļautībā. Zivsaimniecības darba grupai būtu jānosaka savs reglaments un regulāri jāziņo par savām darbībām Specializētajai zvejniecības komitejai.
                  
               
                     (6)
                  
                  
                     Zivsaimniecības darba grupai būtu jāpilda informācijas apmaiņas, tehnisku diskusiju un savstarpēju apspriežu foruma funkcija. Izņemot tās reglamenta pieņemšanu, nav paredzēts, ka Zivsaimniecības darba grupa pieņem aktus vai pasākumus ar juridiskām sekām. Turklāt, tā kā nevar izslēgt iespēju, ka Zivsaimniecības darba grupa, veicot Specializētās zvejniecības komitejas uzticētos uzdevumus, sagatavo vai izņēmuma kārtā pieņem aktus ar juridiskām sekām, ir lietderīgi noteikt nostāju, kas šādos gadījumos Savienības vārdā jāieņem Zivsaimniecības darba grupas sanāksmēs.
                  
               
                     (7)
                  
                  
                     Nostāja, kas Savienības vārdā jāieņem Specializētajā zvejniecības komitejā attiecībā uz Zivsaimniecības darba grupas izveidošanu, kā arī nostājas, kas Savienības vārdā jāieņem Zivsaimniecības darba grupā attiecībā uz tās reglamenta un uz citu aktu ar juridiskām sekām pieņemšanu, un minēto nostāju precizēšana Padomei būtu jānosaka saskaņā ar attiecīgajiem Līgumu, Lēmuma (ES) 2021/689 un šā lēmuma noteikumiem.
                  
               
                     (8)
                  
                  
                     Zivsaimniecības darba grupas sanāksmes būtu jāsagatavo, cieši sadarbojoties un iesaistot Padomi un tās darba sagatavošanas struktūras.
                  
               
                     (9)
                  
                  
                     Ievērojot Līguma par Eiropas Savienības darbību 218. panta 10. punktu, ir nekavējoties un pilnībā jāinformē Eiropas Parlaments,
                  
               IR PIEŅĒMUSI ŠO LĒMUMU.
         
            1. pants
            
               1.   Nostāja, kas Savienības vārdā jāieņem Specializētajā zvejniecības komitejā attiecībā uz Zivsaimniecības darba grupas izveidošanu, ir izklāstīta šā Lēmuma I pielikumā.
            
            
               2.   Nostāja, kas Savienības vārdā jāieņem Zivsaimniecības darba grupā attiecībā uz Zivsaimniecības darba grupas reglamenta pieņemšanu, un tās precizēšana ir izklāstīta šā Lēmuma II pielikumā.
            
            
               3.   Savienības nostāja Zivsaimniecības darba grupā, kad tā tiek lūgta sagatavot vai pieņemt aktus ar juridiskām sekām, tiek sīkāk precizēta saskaņā ar šā Lēmuma III pielikumu.
            
         
         
            2. pants
            Vajadzības gadījumā Padome pēc Komisijas priekšlikuma šo lēmumu izvērtē un, ja tas ir lietderīgi, pārskata. Pārskatīšana jebkurā gadījumā notiek līdz 2022. gada 31. decembrim.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 25. novembrī
            
               
                  Padomes vārdā –
               
               
                  priekšsēdētājs
               
               Z. POČIVALŠEK
            
         
         
            (1)  Padomes Lēmums (ES) 2021/689 (2021. gada 29. aprīlis) par to, lai Savienības vārdā noslēgtu Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, un Nolīgumu starp Eiropas Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai (OV L 149, 30.4.2021., 2. lpp.).
         
            (2)  Tirdzniecības un sadarbības nolīgums starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (OV L 149, 30.4.2021., 10. lpp.).
         
            (3)  Padomes Lēmums (ES) 2021/1765 (2021. gada 5. oktobris) par nostāju, kas Eiropas Savienības vārdā 2021.–2026. gada periodam jāieņem Specializētajā zvejniecības komitejā, kura izveidota ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (OV L 355, 7.10.2021., 135. lpp.).
      
      
         
            I PIELIKUMS
            SAVIENĪBAS NOSTĀJA SPECIALIZĒTĀS ZVEJNIECĪBAS KOMITEJĀ ATTIECĪBĀ UZ ZIVSAIMNIECĪBAS DARBA GRUPAS IZVEIDI
            Savienība cenšas nodrošināt, ka Zivsaimniecības darba grupa Specializētās zvejniecības komitejas uzraudzībā tiek izveidota kā informācijas apmaiņas, tehnisku diskusiju un savstarpēju apspriežu forums. Zivsaimniecības darba grupa Specializētās zvejniecības komitejas uzraudzībā palīdz šai komitejai veikt tās uzdevumus un jo īpaši sagatavo Specializētās zvejniecības komitejas darbu un pilda jebkurus uzdevumus, ko minētajai darba grupai uzticējusi minētā komiteja.
         
      
      
         
            II PIELIKUMS
            SAVIENĪBAS NOSTĀJA ZIVSAIMNIECĪBAS DARBA GRUPĀ ATTIECĪBĀ UZ ZIVSAIMNIECĪBAS DARBA GRUPAS REGLAMENTA PIEŅEMŠANU
            Savienība cenšas nodrošināt, ka Zivsaimniecības darba grupas reglamenta pamatā ir Partnerības padomes un komiteju reglaments, kas izklāstīts Tirdzniecības un sadarbības nolīguma 1. pielikumā, vienlaikus paredzot, ka Padome apstiprina pielāgojumus, pamatojoties uz nostājas dokumentiem, ko iesniedz Komisija. Zivsaimniecības darba grupas reglamentā var paredzēt arī dažādus tematiskos sastāvus.
            Pirms reglamenta pieņemšanas Zivsaimniecības darba grupā Komisija pietiekami savlaicīgi pirms Zivsaimniecības darba grupas sanāksmes vai darba grupas rakstiskas procedūras un jebkurā gadījumā ne vēlāk ka astoņas darba dienas pirms attiecīgās sanāksmes vai rakstiskās procedūras izmantošanas Padomei nosūta rakstisku dokumentu, kurā detalizēti izklāstīti ierosinātie Savienības nostājas precizējumi, lai tā varētu apspriest un apstiprināt Savienības vārdā paužamās nostājas detaļas.
         
      
      
         
            III PIELIKUMS
            SAVIENĪBAS NOSTĀJAS ZIVSAIMNIECĪBAS DARBA GRUPAS SANĀKSMĒS PRECIZĒŠANA
            Kad Zivsaimniecības darba grupa sagatavo vai pieņem aktus ar juridiskām sekām, tiek veikti visi nepieciešamie pasākumi, lai Savienības vārdā paužamajā nostājā būtu ņemta vērā Komisijai nosūtītā jaunākā zinātniskā un cita būtiskā informācija, un lai tā atbilstu Lēmuma (ES) 2021/1765 I un II pielikumam.
            Šajā nolūkā, pamatojoties uz minēto informāciju, Komisija pietiekami savlaicīgi pirms katras Zivsaimniecības darba grupas sanāksmes vai minētās darba grupas rakstiskas procedūras, tostarp kad tā gatavo un pieņem reglamentu, un jebkurā gadījumā ne vēlāk kā astoņas darba dienas pirms attiecīgās sanāksmes vai rakstiskās procedūras izmantošanas Padomei nosūta rakstisku dokumentu, kurā detalizēti izklāstīti ierosinātie Savienības nostājas precizējumi, lai tā varētu apspriest un apstiprināt Savienības vārdā paužamās nostājas detaļas.
            Šajā pielikumā izklāstītie principi nosaka Komisijas darbu Zivsaimniecības darba grupas sanāksmju laikā.
            Ja Zivsaimniecības darba grupas sanāksmes gaitā panākt vienošanos par jaunu elementu iekļaušanu Savienības nostājā nav iespējams, jautājumu saskaņā ar šajā pielikumā izklāstīto procedūru nodod Padomei.